



Z A P I S N I K
[bookmark: _Hlk225953434]
13. sjednice Vijeća Mjesnog odbora Mašićeva, održane 16. lipnja 2026. u objektu Mjesnog odbora Mašićeva, Trg Vlaha Bukovca 3, s početkom u 18:30 sati
 
[bookmark: _Hlk225953617]Nazočni članovi Vijeća: Bojan Nonković, Zvonimir Jurić, Branka Bilović-Malla, Martina Žigmund.

Odsutni članovi Vijeća: Ivana Vuković Brinar, Slaven Didović i  Draga Pešut

Predsjedava: Bojan Nonković, predsjednik Vijeća.

Zapisnik vodi: Bojan Nonković

Predsjednik konstatira da je nazočno 4 od 7 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.

Vijeće je jednoglasno prihvatilo Zapisnik s 12. sjednice.

Na prijedlog predsjednika Vijeće jednoglasno utvrđuje 
[bookmark: _Hlk225953707]
DNEVNI RED
1. Premještanje zelenog otoka u Ulica Lavoslava Švarca 20 kod igrališta OŠ Vladimir
    Nazor na lokaciju Ulica Lavoslava Švarca 18, kod dječjeg parka – rasprava
    Predlagatelj: Predsjednik Vijeća Mjesnog odbora Mašićeva
2. Nacrt prijedloga Odluke o izmjenama i dopunama Odluke o komunalnom redu -
    mišljenje, traži se
3. Pitanja, prijedlozi i obavijesti

Ad 1. Premještanje zelenog otoka u Ulica Lavoslava Švarca 20 kod igrališta OŠ Vladimir Nazor na lokaciju Ulica Lavoslava Švarca 18, kod dječjeg parka – rasprava

Članovi Vijeća primili su pisani materijal uz poziv. 
Nakon provedene rasprave vijećnici su odlučili nastaviti raspravu o predmetnoj točci na sljedećoj sjednici Vijeća Mjesnog odbora i nisu donijeli zaključak 

Ad 2. Nacrt prijedloga Odluke o izmjenama i dopunama Odluke o komunalnom redu -
mišljenje, traži se

Članovi Vijeća primili su pisani materijal uz poziv. Predsjednik Vijeća usmeno informira nazočne o predmetu rasprave i odlučivanja. Predsjednik je informirao vijećnike da je člankom 13. Nacrta prijedloga Odluke o izmjenama i dopunama Odluke o komunalnom redu predviđeno postavljanje podzemnih spremnika za otpad na području uz Maksimirsku cestu, na dionici do Bukovačke ceste.
     Z A K L J U Č A K
o Nacrtu prijedloga Odluke o izmjenama i dopunama
                                            odluke o komunalnom redu

(Zaključak se prilaže ovom zapisniku i njegov je sastavni dio.)

Ad 3. Pitanja, prijedlozi i obavijesti:

Predsjednik je izvijestio vijećnike da je Vijeće Gradske četvrti Maksimir usvojilo Popis prioriteta Plana komunalnih aktivnosti za 2027. godinu. Od prijedloga koje je uputio Mjesni odbor Mašićeva prihvaćeni su: uređenje puteljka u Parku Otti Berger, uređenje površine na uglu Ulice Bele Čikoša i Maksimirske ceste te uređenje kolnika i nogostupa u ulicama Bele Čikoša, Nikole Mašića i Franje Pokornog.

Predsjednik je podsjetio da su vijećnici HDZ-a Slaven Didović i Vuković Brinar na sjednici Vijeća Mjesnog odbora glasovali protiv navedenih prioriteta, pri čemu je vijećnik Didović svoje protivljenje obrazlagao tvrdnjama da prijedlozi nisu bili dostavljeni unaprijed te da nisu bili potkrijepljeni stručnim elaboratima. 

Predsjednik je nadalje istaknuo da su vijećnici HDZ-a u Vijeću Gradske četvrti Maksimir glasovali za iste prioritete koje su vijećnici HDZ-a u Vijeću Mjesnog odbora Mašićeva prethodno odbili. Posebno je ukazao na činjenicu da je vijećnik Dubravko Derk, čiji je mandat u mirovanju i kojeg u Vijeću Mjesnog odbora zamjenjuje Slaven Didović, u Vijeću Gradske četvrti podržao prijedloge Mjesnog odbora Mašićeva, bez iznošenja primjedbi kakve je na sjednici Mjesnog odbora iznosio vijećnik Didović. Predsjednik je ocijenio da takvo različito glasovanje i međusobno proturječna postupanja vijećnika Slavena Didovića i vijećnika Dubravka Derka svjedoče o nekoordiniranom djelovanju predstavnika HDZ-a između Vijeća Mjesnog odbora Mašićeva i Vijeća Gradske četvrti Maksimir.

Nakon konstatacije da je dnevni red iscrpljen, predsjednik Vijeća Mjesnog odbora Mašićeva zaključuje sjednicu Vijeća.

KLASA: 024-08/26-003/1220
URBROJ: 251-13-11-5/020-26-2

Zagreb, 16. lipnja 2026.
Sjednica završila u 19:00 sati.
Zapisnik sastavila: Pavica Zelić


Predsjednik Vijeća
Mjesnog odbora Mašićeva





Bojan   Nonković

Na temelju članka 15. Pravila Mjesnog odbora Mašićeva Vijeće Mjesnog odbora Mašićeva na 13. sjednici, 16. lipnja 2026., donosi



     Z A K L J U Č A K
o Nacrtu prijedloga Odluke o izmjenama i dopunama
                                            odluke o komunalnom redu

1.  Vijeće Mjesnog odbora Mašićeva suglasno je s Nacrtom prijedloga Odluke o izmjenama i dopunama Odluke o komunalnom redu.

2. Ovaj zaključak dostaviti će se Vijeću Gradske četvrti Maksimir.



KLASA: 024-08/26-003/1220
URBROJ: 251-13-11-5/020-26-3
Zagreb, 16. lipnja 2026.


Predsjednik Vijeća
           Mjesnog odbora Mašićeva

               Bojan Nonković

